See imejuhus sõltus kolmest tegurist ja on raske öelda, milline neist oli kõige tähtsam. Esmalt olenes kõik asendist. Veepudel, millele langeb päikesevalgus, hakkab toimima nagu robustne lääts, koondades valguse ühte punkti. Tohutult suuremas mõõdus koondas ka Maa tihe tuum Thaarilt kiirguvaid laineid. Harilikult mateeria küll mõttekiirgust ei mõjuta - see tungib läbi aine sama takistamatult nagu valgus läbi klaasi. Kuid planeet koosneb siiski heast hulgast ainest ja nii toimiski kogu Maa nagu hiigellääts. Planeedi pööreldes kandus Bill läbi selle fookuse, kus Thaarilt saabuvad nõrgad mõtteimpulsid sajakordselt võimendusid.